smcproject/ml-wiki-sentences huggingface dataset:
രാജകൽപനപ്രകാരം ഭടന്മാർ വരരുചിയുടെ ഇംഗിതം നടപ്പാക്കി.
അന്യജാതിയിൽ പെട്ട ഒരു പെൺകുട്ടിയെ വിവാഹം കഴിക്കുന്നത് ഒഴിവാക്കാൻ വരരുചി തെക്കോട്ട് സഞ്ചരിച്ച് കേരളത്തിൽ എത്തി.
വർഷങ്ങൾകഴിഞ്ഞ്‌ തന്റെ യാത്രക്കിടയിൽ വരരുചി ഒരു ബ്രാഹ്മണഗൃഹത്തിലെത്തി .
ആതിഥേയൻ അദ്ദേഹത്തെ പ്രാതലിനു ക്ഷണിക്കുകയും പ്രാതൽ കഴിക്കാൻ തീരുമാനിച്ച വരരുചി സ്നാനത്തിനായി പുറപ്പെടുകയും ചെയ്തു.
കുളിക്കാൻ പോകുന്നതിനു മുൻപായി ആ ബ്രാഹ്മണന്റെ ബുദ്ധിശക്തി ഒന്നു പരീക്ഷിക്കാൻ തീരുമാനിച്ച വരരുചി കുറേ ആവശ്യങ്ങൾ മുന്നോട്ടുവച്ചു.
കുളികഴിഞ്ഞെത്തുമ്പോൾ തനിക്കു വീരാളിപ്പട്ടു വേണം എന്നതായിരുന്നു ഒന്നാമത്തെ ആവശ്യം.
അതിനുപുറമേ താൻ കഴിക്കുന്നതിനു മുൻപായി നൂറു പേർക്ക്‌ ഭക്ഷണം നൽകണമെന്നും, ഭക്ഷണത്തിന്‌ നൂറ്റൊന്നു കറിയുണ്ടാവണമെന്നും, ഭക്ഷണം കഴിഞ്ഞാൽ തനിക്കു മൂന്നു പേരെ തിന്നണമെന്നും, അതുകഴിഞ്ഞാൽ നാലുപേർ തന്നെ ചുമക്കണമെന്നും വരരുചി ആവശ്യപ്പെട്ടു.
വ്യവസ്ഥകൾ കേട്ട്‌ സ്തബ്ധനായി നിന്ന ബ്രാഹ്മണനോട്‌ വ്യവസ്ഥകൾ അംഗീകരിച്ചിരിക്കുന്നുവെന്നും കുളികഴിഞ്ഞെത്തുമ്പോഴേക്കും എല്ലാം തയ്യാറാക്കാം എന്നും പറയാനായി ഇതു കേട്ടു ഉള്ളിൽ നിന്നിരുന്ന അദ്ദേഹത്തിന്റെ പുത്രി പഞ്ചമി ആവശ്യപ്പെട്ടു.
വളരെ ബുദ്ധിമതിയായ പഞ്ചമിയ്ക്കു വരരുചിയുടെ ആവശ്യങ്ങളുടെ പൊരുൾ മനസ്സിലായിരുന്നു.
വീരാളിപ്പട്ടു വേണമെന്നു പറഞ്ഞതിന്റെ സാരം ചീന്തൽകോണകം വേണമെന്നാണ്.
നൂറു പേർക്കു ഭക്ഷണം കൊടുക്കണമെന്നു പറഞ്ഞതിന്റെ സാരം അദ്ദേഹത്തിനു വൈശ്വദേവം (വൈശ്യം) കഴിക്കണമെന്നാണ്.
വൈശ്യം കൊണ്ടു നൂറു ദേവതമാരുടെ പ്രീതിയുണ്ടാകുന്നതിനാലാണ് അങ്ങനെ പറഞ്ഞത്.
പിന്നെ നൂറ്റെട്ടു കൂട്ടാൻ പറഞ്ഞതിന്റെ സാരം ഇഞ്ചിത്തൈര് വേണമെന്നാണ്.
ഇഞ്ചിത്തൈര് ഉണ്ടായാൽ നൂറ്റെട്ടു കൂട്ടം കൂട്ടാന്റെ ഫലമുണ്ടെന്നാണ് വെച്ചിരിക്കുന്നത്.
പിന്നെ അദ്ദേഹത്തിനു മൂന്നുപേരെ തിന്നണമെന്നു പറഞ്ഞതിന്റെ സാരം വെറ്റില , അടയ്ക്ക , ചുണ്ണാമ്പ്‌ എന്നിവ കൂട്ടി മുറുക്കണമെന്നാണ്.
പിന്നെ അദ്ദേഹത്തെ നാലുപേരു ചുമക്കണമെന്നു പറഞ്ഞതിന്റെ സാരം ഊണു കഴിഞ്ഞാൽ കുറച്ചു കിടക്കണം.
അതിനൊരു കട്ടിലു വേണം എന്നാണെന്നും പഞ്ചമി അച്ഛനു വിവരിച്ചുകൊടുത്തു.
പഞ്ചമിയുടെ ബുദ്ധിസാമർത്ഥ്യത്തിൽ ആകൃഷ്ടനായ വരരുചി അവളെ വിവാഹം കഴിക്കാനാഗ്രഹിക്കുകയും പഞ്ചമിയുടെ പിതാവ്‌ ആ ആഗ്രഹം നടത്തിക്കൊടുക്കുകയും ചെയ്തു.
നാളുകൾക്കു ശേഷം വരരുചി തന്റെ ഭാര്യയുടെ നെറ്റിയിൽ ഒരു മുറിവിന്റെ പാട്‌ കാണാനിടയായി.
അതിന്റെ പിന്നിലെ കഥയെപ്പറ്റി ചോദിച്ച വരരുചിക്ക്‌, പഞ്ചമി ആ ബ്രാഹ്മണന്റെ സ്വന്തം പുത്രിയല്ലെന്നും അവളെ അദ്ദേഹം എടുത്തുവളർത്തിയതാണെന്നും മനസ്സിലായി.
അപ്പോൾ വരരുചി പഴയ കഥകൾ ഓർമ്മിക്കുകയും വനദേവതമാരുടെ പ്രവചനം ശരിയായി എന്ന് മനസ്സിലാക്കുകയും ചെയ്തു.
സ്വന്തമായി സമുദാ‍യത്തിൽ നിന്ന് ഭ്രഷ്ട് കൽപ്പിച്ച വരരുചി താൻ ചെയ്ത പാപങ്ങൾക്കു പ്രായശ്ചിത്തമായി പത്നിയോടൊത്ത്‌ തീർഥയാത്രയ്ക്കൂ പോകാൻ തീരുമാനിച്ചു.
ഈ യാത്രയ്ക്കിടയിൽ വരരുചിയുടെ ഭാര്യ ഗർഭിണിയാകുകയും ഒരു കുട്ടിയെ പ്രസവിക്കുകയും ചെയ്തു.
ഈ വിവരം അറിഞ്ഞ വരരുചി കുട്ടിക്കു വായ ഉണ്ടോ എന്നു ചോദിക്കുകയും പഞ്ചമി ഉണ്ട്‌ എന്നു മറുപടി നൽകുകയും ചെയ്തു.
എന്നാൽ കുട്ടിയെ അവിടെ ഉപേക്ഷിച്ച്‌ പോകാം എന്നായിരുന്നു വരരുചിയുടെ നിർദ്ദേശം.
തന്റെ ആദ്യ ശിശുവിനെ ഉപേക്ഷിക്കാൻ മടിച്ചുനിന്ന ഭാര്യയോട്‌, വായ കീറിയ ഈശ്വരൻ വായ്ക്ക് ഇരയും കൽപിച്ചിട്ടുണ്ടെന്നായിരുന്നു അദ്ദേഹത്തിന്റെ പ്രതികരണം.
യാത്രയിൽ വരരുചിക്കും പത്നിക്കുമായി വീണ്ടും കുട്ടികൾ ജനിച്ചു.
ഇതേ പ്രവൃത്തി അവരുടെ പതിനൊന്നാമത്തെ കുട്ടിയുടെ കാര്യത്തിൽ വരെ ആവർത്തിക്കപ്പെട്ടു.
അതിനാൽ ഇനിയുള്ള കുട്ടിയെ നഷ്ടപ്പെടരുത്‌ എന്ന ആഗ്രഹത്തിൽ, കുട്ടിക്കു വായുണ്ടോ എന്ന ചോദ്യത്തിന്‌ ആ അമ്മ ഇല്ല എന്നു മറുപടി നൽകി.
എന്നാൽ കുട്ടിയെ എടുത്തോളൂ എന്ന് വരരുചി നിർദ്ദേശിച്ചു.
വരരുചിയുടെ പത്നിയുടെ പാതിവൃത്യത്തിന്റെ ശക്തിയാൽ അത്ഭുതകരമായി ആ കുട്ടിയുടെ വായ അപ്രത്യക്ഷമായി.
ആ ശിശുവിനെ വരരുചി ഒരു മലയുടെ മുകളിൽ പ്രതിഷ്ഠിക്കുകയും അവൻ പിന്നീടു "വായില്ലാക്കുന്നിലപ്പൻ" എന്ന് അറിയപ്പെടുകയും ചെയ്തു.
ഈ സന്തതിപരമ്പരയിലെ ബാക്കി പതിനൊന്നു കുട്ടികളേയും സമൂഹത്തിന്റെ പല തട്ടുകളിലുള്ള വ്യക്തികൾ എടുത്തുവളർത്തി.
ബ്രാഹ്മണനായ വരരുചിക്കും പറയ സമുദായത്തിൽ ജനിച്ച അദ്ദേഹത്തിന്റെ ഭാര്യ പഞ്ചമിയ്ക്കും ജനിച്ച സന്തതിപരമ്പരയാണു പറയിപെറ്റ പന്തിരുകുലം എന്ന് അറിയപ്പെടുന്നത്‌.
gtueye7bvdio അംഗങ്ങൾ മേഴത്തോൾ അഗ്നിഹോത്രി
പറയിപെറ്റ പന്തിരുകുലത്തിലെ ആദ്യ സന്തതിയാണ്‌ മേഴത്തോൾ അഗ്നിഹോത്രി(മേഴത്തോൾ ബ്രഹ്മദത്തൻ നമ്പൂതിരിപ്പാട്‌, മേളത്തോൾ അഗ്നിഹോത്രി).
പാലക്കാട്ടെ തൃത്താലയിലുള്ള വേമഞ്ചേരി മനയിലെ ഒരു അന്തർജ്ജനം(നമ്പൂതിരി സ്ത്രീ) നിളാ തീരത്തുനിന്നും എടുത്തുവളർത്തിയ കുട്ടിയാണ്‌ പിന്നീട്‌ തൊണ്ണൂറ്റൊമ്പത്‌ അഗ്നിഹോത്രയാഗങ്ങൾ ചെയ്ത്‌ അഗ്നിഹോത്രി എന്ന പദവി നേടിയത്‌ എന്നു കരുതപ്പെടുന്നു.
വരരുചിയുടെ ശ്രാദ്ധ കർമ്മങ്ങൾക്കായി പന്തിരുകുലത്തിലെ, വായില്ലാക്കുന്നിലപ്പൻ ഒഴികെ ബാക്കിയെല്ലാവരും അഗ്നിഹോത്രിയുടെ മനയിൽ ഒത്തുചേർന്നിരുന്നുവെന്നാണ്‌ ഐതിഹ്യം.
കേരളത്തിൽ ബുദ്ധ - ജൈന കാലഘട്ടങ്ങൾക്കു ശേഷം ക്ഷയിച്ച ഹിന്ദുമതത്തെ പുനരുദ്ധരിച്ചത് മേഴത്തോൾ അഗ്നിഹോത്രിയാണ്.
പാക്കനാർ
ഈ കുലത്തിലെ രണ്ടാമനായ പാക്കനാരെ പറയ സമുദായത്തിൽപെട്ട മാതാപിതാക്കളാണ്‌ എടുത്തുവളർത്തിയതെന്ന് വിശ്വസിക്കപ്പെടുന്നു.
ഈ പ്രദേശത്തെ നമ്പൂതിരിമാരുടെ തലവൻ ആയ ആഴ്വാഞ്ചേരി തമ്പ്രാക്കളെ , തമ്പ്രാക്കൾ ആയി വാഴിച്ചത് പാക്കനാർ ആണെന്നു കരുതപ്പെടുന്നു.
ചെരിച്ചുള്ള എഴുത്ത് === രജകൻ ===
{{main|രജകൻ}
വരരുചിയാൽ ഉപേക്ഷിക്കപ്പെട്ട അടുത്ത ശിശുവിനെ നിളാതീരത്ത്‌ താമസിച്ചിരുന്ന ഒരു അലക്കുകാരനാണ്‌ എടുത്തുവളർത്തിയതെന്ന് കരുതപ്പെടുന്നു.
കാലക്രമേണ രജകന്റെ വിദ്യാലയം നാമാവശേഷമാവുകവും തൃശ്ശൂർ , തിരുനാവായ വിദ്യാപീഠങ്ങൾ കടവല്ലൂർ അന്യോന്യം ഏറ്റെടുക്കുകയും ചെയ്തിട്ടുണ്ട്..
വള്ളോൻ
പറയി പെറ്റ പന്തീരുകുലത്തിലെ നാ‍ലാമത്തെ അംഗമായിരുന്നു വള്ളോൻ.
പക്ഷെ വള്ളുവന് അസാധാ‍രണ പാണ്ഡിത്യം ഉണ്ടായിരുന്നു.
തമിഴ് ഭാഷയിലെ സാഹിത്യ ശ്രേഷ്ഠനും ദ്രാവിഡ വേദത്തിന്റെ കർത്താവുമായ തിരുവള്ളുവർ പന്തിരുകുലത്തിലെ വള്ളോൻ ആണെന്നു വിശ്വസിക്കപ്പെടുന്നു.
പാരമ്പര്യമായി വള്ളുവർ എഴുതുവാനും വായിക്കുവാനും പഠിപ്പിക്കുന്ന അദ്ധ്യാപകരും ജ്യോതിശാസ്ത്ര വിശാരദരും മന്ത്രവാദികളും വൈദ്യരുമാണ്.
നാറാണത്തുഭ്രാന്തൻ നാറാണത്ത്‌ ഭ്രാന്തന്റെ പ്രതിമ
നിളയുടെ കൈവഴിയായ തൂതപ്പുഴയുടെ തീരത്തെ ചെത്തല്ലൂർ ഉണ്ടായിരുന്ന അഥവാ ഉള്ള നാരായണമംഗലത്ത്‌ മനയിലാണ്‌ ഈ കുലത്തിലെ അടുത്ത സന്തതിയെ ലഭിക്കുന്നത്‌.
ബ്രാഹ്മണരുടെ കർമ്മങ്ങൾ അനുഷ്ഠിക്കുന്നതിൽ പൊതുവേ വൈമനസ്യമുണ്ടായിരുന്നവനായ ഈ കുട്ടിയിൽ ഭ്രാന്തിന്റെ ലക്ഷണങ്ങളും ഉണ്ടായിരുന്നു.
ചുടലക്കാട്ടിൽ അന്തിയുറങ്ങുകയും, മലമുകളിലേക്ക്‌ വലിയ പാറ ഉരുട്ടിക്കയറ്റി തിരിച്ചു താഴ്‌വാരത്തേക്ക്‌ ഉരുട്ടിവിടുന്നതും അദ്ദേഹത്തിന്റെ രീതികളായിരുന്നു.
ഇങ്ങനെ അദ്ദേഹം ചെയ്തു എന്നു പറയപ്പെടുന്ന രായിരനല്ലൂർ മലയിൽ കല്ലുമായി നിൽക്കുന്ന നാറാണത്ത് ഭ്രാന്തന്റെ പൂർണകായ പ്രതിമ ഉണ്ട്.
അദ്ദേഹം പ്രത്യക്ഷപ്പെടുത്തി എന്നു പറയപ്പെടുന്ന ഭദ്രകാളിയുടെ പ്രതിഷ്ട്ഠയും ഇവിടെയുണ്ട്.
ഇദ്ദേഹത്തിന് ജ്യോതിഷവിദ്യയിൽ അപാര പാണ്ഡിത്യമുണ്ടായിരുന്നു.
പന്തിരുകുലത്തിലെ മറ്റംഗങ്ങളേപ്പോലെ ഒരു അവതാരപുരുഷനായാണ്‌ നാറാണത്ത്‌ ഭ്രാന്തനേയും  കരുതിപ്പോരുന്നത്.
കവളപ്പാറ രാജവംശജരാണ്  പറയി പെറ്റ പന്തിരു കുലത്തിലെ ഏക സ്ത്രീ ജന്മമായ കാരയ്ക്കലമ്മയുടെ പിന്മുറക്കാരെന്ന് കരുതിവരുന്നു.
മേഴത്തോൾ മനയുമായി ഈ രാജവംശം പുല ആചരിയ്ക്കാറുണ്ട് എന്നത് ഇതിനൊരു തെളിവാണ് അകവൂർ ചാത്തൻ
ആലുവയിലെ വെള്ളാരപ്പള്ളിയിലെ അകവൂർ മനയിലെ കാര്യസ്ഥനായിരുന്ന അകവൂർ ചാത്തനെ എടുത്തുവളർത്തിയത്‌ ചെറുമ വിഭാഗത്തിൽ പെടുന്നവരാണെന്നു വിശ്വസിക്കപ്പെടുന്നു.
വളരേയേറെ സിദ്ധികളുണ്ടായിരുന്ന അകവൂർ ചാത്തനെ ഓച്ചിറ പരബ്രഹ്മ ക്ഷേത്രത്തിന്റെ ഉൽപ്പത്തിയുമായി ബന്ധപ്പെട്ട ഐതിഹ്യങ്ങളിൽ പരാമർശിയ്ക്കുന്നുണ്ട്.
പന്തിരുകുലത്തിലെ വ്യാസനായി ചാത്തനെ കരുതുന്നു.
പാണനാർ
പറയിപെറ്റ പന്തിരുകുലത്തിലെ എട്ടാമത്തെ ആളാണ് പാണനാർ.
പാണനാരെ ഒരു ദരിദ്രനായ പാണനാണ് എടുത്തുവളർത്തിയത്.
തുകിലുണർത്തൽ പാടുന്നത് പാണന്മാരാണ്.
തമിഴ് വ്യാകരണ ഗ്രന്ഥമായ തോൽക്കാപ്പിയം , സംഘകാലത്തിലെ കൃതികളായ അകനാന്നൂറ് , പുറനാന്നൂറ് എന്നിവയിൽ പാണനാരെ കുറിച്ചുള്ള പരാമർശങ്ങളുണ്ട്.
വടുതല നായർ
വടുതല നായർ ആയോധനകലകളിൽ പ്രാവീണ്യമുള്ളയാളായിരുന്നുവെന്നും ഇപ്പോഴത്തെ തൃത്താലയിലുള്ള , കുണ്ടൂലി നായർ കുടുംബത്തിൽ പെട്ടവരാണ്‌ അദ്ദേഹത്തെ എടുത്തുവളർത്തിയതെന്നുമാണ്‌ പരക്കേയുള്ള വിശ്വാസം.
ഉപ്പുകൂറ്റൻ
വരരുചിയുടെ തീർത്ഥയാത്രക്കിടയിൽ പൊന്നാനിയിൽ വച്ചാണ്‌ ഉപ്പുകൂറ്റൻ ജനിച്ചതെന്നു കരുതപ്പെടുന്നു.
അദ്ദേഹത്തെ എടുത്തുവളർത്തിയത്‌ മുസ്ലിം സമുദായത്തിൽ പെട്ട മാതാപിതാക്കളാണെന്നാണ്‌ കരുതപ്പെടുന്നത്‌.
അദ്ദേഹത്തിന്റെ ഭ്രാന്തമായ കച്ചവട രീതികളാണ് അദ്ദേഹത്തെ വ്യത്യസ്തനാക്കുന്നത്.
പാലക്കാട്ടുനിന്നും പൊന്നാനിയിലേയ്ക്ക്, പൊന്നാനിയിൽ വളരെയേറെ സുലഭമായ ഉപ്പ്‌ കൊണ്ടു വരികയും പകരം പൊന്നാനിയിൽ നിന്നു പാലക്കാട്ടേയ്ക്ക് അവിടെ സുലഭമായിരുന്ന പരുത്തികൊണ്ടുപോകുകയും ചെയ്ത് ഉപ്പുകൂറ്റൻ വ്യാപാരം ചെയ്തിരുന്നു എന്ന് പറയപ്പെടുന്നു.
മറ്റു പന്തിരുകുല അംഗങ്ങളുടെ ചെയ്തികളെപ്പോലെ വളരെയേറെ താത്വികമായ അർത്ഥങ്ങൾ ഈ വ്യാപാരത്തിൽ കാണാനാകും ഉളിയന്നൂർ പെരുന്തച്ചൻ
ഉളിയന്നൂരിലെ ഒരു തച്ചൻ(മരപ്പണിക്കാരൻ) എടുത്തുവളർത്തിയ ഈ പരമ്പരയിലെ പുത്രനായിരുന്നു തച്ചുശാസ്ത്രത്തിൽ അതിവിദഗ്ദ്ധനായിരുന്ന ഉളിയന്നൂർ പെരുന്തച്ചൻ എന്നാണ്‌ ഐതിഹ്യം.
കേരളത്തിലെ പല പ്രമുഖ ക്ഷേത്രങ്ങളും അദ്ദേഹം നിർമ്മിച്ചതാണെന്നാണ് വിശ്വാസം.
വായില്ലാക്കുന്നിലപ്പൻ
വായില്ലാക്കുന്നിലപ്പൻ എന്നറിയപ്പെടുന്ന ഈ അംഗത്തെ ശബ്ദത്തിന്റെയും സംസാരശേഷിയുടേയും ദേവനായും കരുതപ്പെടുന്നു.
പാലക്കാട് ജില്ലയിലെ കടമ്പഴിപ്പുറം എന്ന ഗ്രാമത്തിലെ വായില്യാംകുന്നു് ക്ഷേത്രത്തിലാണു് വായില്ലാക്കുന്നിലപ്പനെ(വായില്യാംകുന്നപ്പനെ) പ്രതിഷ്ഠിച്ചിരിക്കുന്നത്.
പന്ത്രണ്ട് പേരെയും പറ്റി പരാമർശിക്കുന്ന ശ്ലോകം “ മേഴത്തോളഗ്നിഹോത്രീ രജകനുളിയനൂർ ത്തച്ചനും പിന്നെ വള്ളോൻ വായില്ലാക്കുന്നിലപ്പൻ വടുതല മരുവും നായർ കാരയ്ക്കൽ മാതാ ചെമ്മേ കേളുപ്പുകൂറ്റൻ പെരിയ തിരുവര - ങ്കത്തെഴും പാണനാരും നേരേ നാരായണ ഭ്രാന്തനുമുടനകവൂർ- ചാത്തനും പാക്കനാരും ” ഐതിഹ്യത്തിന്റെ പൊരുൾ
മനുഷ്യൻ ഏക വർഗ്ഗമാണെന്നും അവന്‌ ജാതി ഇല്ല എന്നുമുള്ള പൊരുൾ ഈ ഐതിഹ്യം തരുന്നുണ്ട്.
അതിനുള്ള ഒരു കഥയും ഐതിഹ്യത്തിലുണ്ട്.
പറയിയുടെ പന്ത്രണ്ടു മക്കളും വിവിധ ദേശങ്ങളിലാണ്‌ പാർത്തുവന്നത്.
എന്നാൽ ചെറുപ്പത്തിൽ തന്നെ അവർക്ക് അച്ഛനും അമ്മയും ശരിക്കും ആരായിരുന്നു എന്ന് അറിയാമായിരുന്നു.
അതിനാൽ മാതാപിതാക്കന്മാരുടെ ശ്രാദ്ധത്തിന്‌ അവർ ഒത്തുചേരുകയും ഒരുമിച്ച് തർപ്പണം ചെയ്യുകയും പതിവായിരുന്നു.
ഇത് മേഴത്തോൾ അഗ്നിഹോത്രിയുടെ വീട്ടിലായിരുന്നു.
എന്നാൽ കീഴ് ജാതിക്കാർ ഒരുമിച്ച് തർപ്പണം ചെയ്യുന്നത് അഗ്നിഹോത്രിയുടെ ഭാര്യക്കും മറ്റ് ബ്രാഹ്മണന്മാർക്കും ഇഷ്ടമായിരുന്നില്ല.
പറയി പെറ്റ പന്തിരുകുലം - സാഹിത്യത്തിൽ
മലയാളത്തിൽ ഈ ഐതിഹ്യത്തെ കുറിച്ച് പല പുസ്തകങ്ങളും ലേഖനങ്ങളും രചിച്ചിട്ടുണ്ട്.
അവയിൽ ചിലത് താഴെ ചേർക്കുന്നു.
ഐതിഹ്യമാല - കൊട്ടാരത്തിൽ ശങ്കുണ്ണി ഇന്നലത്തെ മഴ - എൻ. മോഹനൻ ( കറന്റ് ബുക്സ് , തൃശ്ശൂർ ( 1999 )) അഗ്നിഹോത്രം - കെ.ബി. ശ്രീദേവി പറയിപെറ്റ പന്തിരുകുലം (കുട്ടികളുടെ നോവൽ) - പി. നരേന്ദ്രനാഥ് ( പ്രഭാത് ബുക്ക് ഹൌസ് , തിരുവനന്തപുരം ) പറയിപെറ്റ പന്തിരുകുലം (ബാലസാഹിത്യം) - എ.ബി.വി. കാവിൽപ്പാട് (എച്ച്. സി. പബ്ലിഷിംഗ് ഹൌസ്, തൃശ്ശൂർ) പറയിപെറ്റ പന്തിരുകുലം (കവിത) - ഡോ. ടി. ഗോവിന്ദൻ നായർ, മദ്രാസ് ഡോ. രാജൻ ചുങ്കത്ത്, പ്രൊഫ. വി.എം.എൻ. നമ്പൂതിരിപ്പാട് എന്നിവർ ചേർന്ന് എഴുതിയ ലേഖനങ്ങൾ.
ഇംഗ്ലീഷ് വിവർത്തനം - വി.എം.എൻ. നമ്പൂതിരിപ്പാട് പന്തിരുകുലത്തിന്റെ പിൻ‌ഗാമികൾ - ഡോ. രാജൻ ചുങ്കത്ത് എഴുതിയ പുസ്തകം (പഠനം).
ആർട്ടിസ്റ്റ് നമ്പൂതിരി ലോഹപാളികളിൽ ഈ ഐതിഹ്യത്തിലെ പല രംഗങ്ങളും കൊത്തി ഉണ്ടാക്കി.
ഇവ 2004 -ൽ കോഴിക്കോട് പ്രദർശിപ്പിച്ചിരുന്നു.
മധുസൂദനൻ നായരുടെ പ്രശസ്തമായ കവിത “നാറാണത്തു ഭ്രാന്തൻ” പറയിപെറ്റ പന്തിരുകുലത്തിനെ പരാമർശിക്കുന്നു.
വായില്ലാക്കുന്നിലപ്പൻ ഒഴികെ ഉള്ളവർ വരരുചിയുടെ ശ്രാദ്ധത്തിന് മേളത്തോൾ അഗ്നിഹോത്രിയുടെ ഇല്ലത്തിൽ ഒത്തുചേരുന്ന ഭാഗം ശ്രദ്ധിക്കുക.
“ ചാത്തമൂട്ടാനൊത്തു ചേരുമാറുണ്ടെങ്ങൾ ചേട്ടന്റെ ഇല്ലപ്പറമ്പിൽ
ചാത്തനും പാണനും പാക്കനാരും, പെരുംതച്ചനും നായരും വള്ളുവോനും ഉപ്പുകൊറ്റനും രജകനും കാരക്കലമ്മയും കാ‍ഴ്ചയ്ക്കു വേണ്ടിയീ ഞാനും വെറും കാഴ്ചയ്ക്കു വേണ്ടിയീ ഞാനും.
” ഇതും കാണുക ഐതിഹ്യമാല - കൊട്ടാരത്തിൽ ശങ്കുണ്ണി അവലംബം ↑ {{ cite book }} : Cite has empty unknown parameters: | accessyear= , | origmonth= , | accessmonth= , | chapterurl= , | origdate= , and | coauthors= ( help ) ; Unknown parameter | month= ignored ( help ) ↑ കെ.ബാലകൃഷ്ണ കുറുപ്പ് ; കോഴിക്കോടിന്റെ ചരിത്രം മിത്തുകളും യാഥാർഥ്യങ്ങളും , ഏട് 26.
↑ കെ.ബാലകൃഷ്ണ കുറുപ്പ് ; കോഴിക്കോടിന്റെ ചരിത്രം മിത്തുകളും യാഥാർഥ്യങ്ങളും .
1 2 1 2 3 4 5 പന്തിരുകുലത്തിന്റെ പിൻഗാമികൾ -- ഡോ. രാജൻ ചുങ്കത്ത് -- മാതൃഭൂമി ↑ ↑ ↑ പുറത്തേക്കുള്ള കണ്ണികൾ വരരുചിയും അഗ്നിഹോത്രിയും പന്തിരുകുലത്തിന്റെ പിൻഗാമികൾ - ഡോ. രാജൻ ചുങ്കത്ത്‌ Archived 2007-03-31 at the Wayback Machine .
രാമായണം, അയോദ്ധ്യാകാണ്ഡം Archived 2007-09-28 at the Wayback Machine .
പ്യൂപ്പിലറി ലൈറ്റ് റിഫ്ലെക്സ് ഇംഗ്ലീഷ് വിലാസം https://ml.wikipedia.org/wiki/Pupillary_light_reflex ലൈറ്റുകൾ ഓഫുചെയ്യുമ്പോൾ കട്ടിൽ ഫിഷിന്റെ ഡബ്ല്യു ആകൃതിയിലുള്ള പ്യൂപ്പിൾ വലുപ്പം കൂടുന്നു.
കണ്ണിന്റെ പുറകിലുള്ള റെറ്റിനയുടെ റെറ്റിന ഗാംഗ്ലിയോൺ സെല്ലുകളിൽ പതിക്കുന്ന പ്രകാശത്തിന്റെ തീവ്രതയോടുള്ള പ്രതികരണമായി പ്യൂപ്പിൾ വ്യാസം വ്യത്യാസപ്പെടുന്ന ഒരു അനൈച്ഛികചേഷ്ടയാണ് പ്യൂപ്പിലറി ലൈറ്റ് റിഫ്ലെക്സ് (പി‌എൽ‌ആർ) അല്ലെങ്കിൽ ഫോട്ടോപ്യൂപ്പിലറി റിഫ്ലെക്സ് .
പ്രകാശത്തിന്റെ തീവ്രത കൂടുന്നത് പ്യൂപ്പിൾ ചെറുതാവാൻ ( മയോസിസ്) കാരണമാകുന്നു; അതുവഴി കണ്ണിലേക്ക് കടക്കുന്ന പ്രകാശത്തിന്റെ അളവ് കുറയുന്നു.
അതേസമയം പ്രകാശത്തിന്റെ കുറഞ്ഞ തീവ്രത പ്യൂപ്പിൾ വലുതാവാൻ കാരണമാകുന്നു ( മിഡ്രിയാസിസ് ); അതുവഴി കൂടുതൽ പ്രകാശം കണ്ണിലേക്ക് കടക്കും.
അങ്ങനെ, പ്യൂപ്പിളറി ലൈറ്റ് റിഫ്ലെക്സ് കണ്ണിലേക്ക് പ്രവേശിക്കുന്ന പ്രകാശത്തിന്റെ തീവ്രതയെ നിയന്ത്രിക്കുന്നു.
ഒരു കണ്ണിലേക്ക് പ്രകാശം തെളിക്കുന്നത് രണ്ട് പ്യൂപ്പിളിന്റെയും വലുപ്പം കുറയാൻ കാരണമാകും.
ഐറിസിന്റെ നടുക്കുള്ള കണ്ണിലേക്ക് പ്രകാശം കടത്തിവിടുന്ന ചെറിയ ദ്വാരമാണ് പ്യൂപ്പിൾ .
ഒരു ക്യാമറയുമായുള്ള താരതമ്യപ്പെടുത്തിയാൽ പ്യൂപ്പിൾ അപ്പർച്ചറിന് തുല്യമാണ്, അതുപോലെ ഐറിസ് ഡയഫ്രത്തിന് തുല്യമാണ്.
പ്യൂപ്പിലറി റിഫ്ലെക്സിനെ ഒരു ഐറിസ് റിഫ്ലക്സായി കണക്കാക്കുന്നത് സഹായകരമാകും, കാരണം ഐറിസ് സ്പിൻ‌ക്റ്റർ , ഡൈലേറ്റർ പേശികൾ എന്നിവയാണ് ആംബിയന്റ് ലൈറ്റിനോട് പ്രതികരിക്കുന്നത്.
പ്യൂപ്പിലറി പ്രതികരണത്തിന്റെ പര്യായമാണ് പ്യൂപ്പിലറി റിഫ്ലെക്സ്, ഇത് പ്യൂപ്പിളിന്റെ സങ്കോചമോ വികാസമോ ആകാം.
ഇടത് പ്യൂപ്പിലറി റിഫ്ലെക്സ് എന്നത്, ഏത് കണ്ണ് ഒരു പ്രകാശ സ്രോതസ്സിലേക്ക് തുറന്നുകാണിക്കുന്നു എന്നത് പരിഗണിക്കാതെ തന്നെ, ഇടത് പ്യൂപ്പിളിന്റെ പ്രകാശത്തോടുള്ള പ്രതികരണത്തെ സൂചിപ്പിക്കുന്നു.
അതേപോലെ വലത് പ്യൂപ്പിളറി റിഫ്ലെക്സ് എന്നാൽ വലത് പ്യൂപ്പിളിന്റെ പ്രതികരണം ആണ്.
പ്രകാശം ഒരു കണ്ണിലേക്ക് മാത്രമായി പ്രകാശിക്കുമ്പോൾ, ആ കണ്ണിലെ പ്യൂപ്പിൾ മാത്രമല്ല, രണ്ട് കണ്ണിലെയും പ്യൂപിളുകൾ സങ്കോചിക്കും.
നേരിട്ടുള്ളതും വിപരീതമായതുമായ പ്യൂപ്പിൾ പ്രതികരണങ്ങളുണ്ട്.
ഇപ്സിലാറ്ററൽ (അതേ) കണ്ണിലേക്ക് പ്രവേശിക്കുന്ന പ്രകാശത്തോടുള്ള പ്യൂപ്പിലറി പ്രതികരണമാണ് ഡയറക്റ്റ് പ്യൂപ്പിളറി റിഫ്ലെക്സ് (direct pupillary reflex).
പരസ്പരവിരുദ്ധമായി, അതായത് ഒരു കണ്ണിലേക്ക് പ്രകാശം കടക്കുമ്പോൾ മറ്റേ കണ്ണിനുണ്ടാകുന്ന പ്രതികരണമാണ് കൺസെൻഷ്വൽ പ്യൂപ്പിളറി റിഫ്ലെക്സ് (consensual pupillary reflex).
അങ്ങനെ അബ്സല്യൂട്ട് (ഇടതും വലതും തമ്മിൽ), റിലേറ്റീവ് (ഒരു വശവും എതിർവശവും തമ്മിൽ) ലാറ്ററാലിറ്റിയുടെ ഈ പദത്തെ അടിസ്ഥാനമാക്കി നാല് തരം പ്യൂപ്പിളറി ലൈറ്റ് റിഫ്ലെക്സുകൾ ഉണ്ട്: ഇടത് കണ്ണിലേക്ക് പ്രവേശിക്കുന്ന പ്രകാശത്തോടുള്ള ഇടത് പ്യൂപ്പിൾ പ്രതികരണമാണ് ഇടത് ഡയറക്റ്റ് പ്യൂപ്പിലറി റിഫ്ലെക്സ് .
വലത് കണ്ണിലേക്ക് പ്രവേശിക്കുന്ന പ്രകാശത്തോടുള്ള ഇടത് പ്യൂപ്പിളിന്റെ പരോക്ഷ പ്രതികരണമാണ് ഇടത് കൺസെൻഷ്വൽ പ്യൂപ്പിലറി റിഫ്ലെക്സ് .
വലത് കണ്ണിലേക്ക് പ്രവേശിക്കുന്ന പ്രകാശത്തോടുള്ള വലത് പ്യൂപ്പിൾ പ്രതികരണമാണ് വലത് ഡയറക്റ്റ് പ്യൂപ്പിളറി റിഫ്ലെക്സ് .
വലത് കൺസെൻഷ്വൽ പ്യൂപ്പിളറി റിഫ്ലെക്സ് ഇടത് കണ്ണിലേക്ക് പ്രവേശിക്കുന്ന പ്രകാശത്തോടുള്ള വലത് കണ്ണിലെ പ്യൂപ്പിളിന്റെ പരോക്ഷ പ്രതികരണമാണ്.
ന്യൂറൽ പാത്ത്വേ അനാട്ടമി
ഓരോ വശത്തും പ്യൂപ്പിലറി ലൈറ്റ് റിഫ്ലെക്സ് ന്യൂറൽ പാത്ത്വേയ്ക്ക് ഒരു അഫറന്റ് ശാഖയും രണ്ട് എഫെറന്റ് ശാഖകളുമുണ്ട്.
അഫറന്റ് ശാഖയുടെ നാഡി നാരുകൾ ഒപ്റ്റിക് നാഡിക്ക് ഉള്ളിലാണ്.
ഓരോ എഫെറന്റ് ശാഖയ്ക്കും ഓക്കുലോമോട്ടർ നാഡിക്കൊപ്പം പ്രവർത്തിക്കുന്ന നാഡി നാരുകൾ ഉണ്ട്.
അഫറന്റ് ശാഖ സെൻസറി ഇൻപുട്ട് വഹിക്കുന്നു.
ഘടനാപരമായി അഫറന്റ് ശാഖയിൽ, റെറ്റിന , ഒപ്റ്റിക് നാഡി , മിഡ്ബ്രെയിനിലെ പ്രെറ്റെക്ടൽ ന്യൂക്ലിയസ് എന്നിവ അടങ്ങിയിരിക്കുന്നു.
റെറ്റിന പ്രോജക്റ്റിന്റെ ഗാംഗ്ലിയോൺ കോശ നാഡീവ്യൂഹങ്ങൾ ഒപ്റ്റിക് നാഡി വഴി ഇപ്സിലാറ്ററൽ പ്രെറ്റെക്ടൽ ന്യൂക്ലിയസിലേക്ക് എത്തുന്നു.
പ്രിറ്റെക്ടൽ ന്യൂക്ലിയസ് മുതൽ ഐറിസിന്റെ സിലിയറി സ്പിൻ‌ക്റ്റർ പേശി വരെയുള്ള പ്യൂപ്പിലറി മോട്ടോർ ഔട്ട്‌പുട്ടാണ് എഫെറന്റ് ശാഖ.
പ്രെറ്റെക്ടൽ ന്യൂക്ലിയസ് പ്രോജക്ടുകൾ ഇപ്സിലാറ്ററൽ, കോൺട്രാലാറ്ററൽ നാരുകൾ മിഡ്‌ബ്രെയിനിൽ സ്ഥിതിചെയ്യുന്ന എഡിംഗർ-വെസ്റ്റ്ഫാൽ ന്യൂക്ലിയസുകളിലേക്ക് അയക്കുന്നു.
ഓരോ എഡിംഗർ-വെസ്റ്റ്ഫാൽ ന്യൂക്ലിയസും ഒക്കുലോമോട്ടോർ നാഡിയോടൊപ്പം പുറത്തുകടന്ന് സിലിയറി ഗാംഗ്ലിയനിലെ പോസ്റ്റ്ഗാംഗ്ലിയോണിക് പാരസിംപതിറ്റിക് ന്യൂറോണുകളുമായി സിനാപ്സ് ചെയ്യുന്ന പ്രീഗാംഗ്ലിയോണിക് പാരസിംപതിറ്റിക് നാരുകൾക്ക് കാരണമാകുന്നു.
പോസ്റ്റ്ഗാംഗ്ലിയോണിക് നാഡി നാരുകൾ സിലിയറി ഗാംഗ്ലിയനെ വിട്ട് സിലിയറി സ്പിൻ‌ക്റ്ററിൽ ഇന്നർവേറ്റ് ചെയ്യുന്നു.
രണ്ട് എഫറൻറ് ശാഖകളിൽ ഒന്ന് ഇപ്സിലാറ്ററലും മറ്റോന്ന് കോണ്‌ട്രാലാറ്ററലുമാണ്.
ഇപ്സിലാറ്ററൽ എഫെറന്റ് ശാഖ ഇപ്സിലാറ്ററൽ പ്യൂപ്പിളിന്റെ ഡയറക്റ്റ് ലൈറ്റ് റിഫ്ലെക്സിനായി നാഡി സിഗ്നലുകൾ കൈമാറുന്നു.
കോണ്ട്രാലാറ്ററൽ ശാഖ കൺസെൻഷ്വൽ ലൈറ്റ് റിഫ്ലെക്സിന് കാരണമാകുന്നു.
ന്യൂറോണുകളുടെ തരങ്ങൾ
ഒപ്റ്റിക് നാഡി, അല്ലെങ്കിൽ കൂടുതൽ കൃത്യമായി പറഞ്ഞാൽ, റെറ്റിനോഹൈപോത്തലാമിക് ട്രാക്റ്റിലൂടെ, ഫോട്ടോസെൻസിറ്റീവ് ഗാംഗ്ലിയോൺ സെല്ലുകൾ പ്യൂപ്പിലറി റിഫ്ലെക്‌സിന്റെ അഫറന്റ് ശാഖയ്ക്ക് കാരണമാകുന്നു; ഇത് ഇൻകമിംഗ് പ്രകാശത്തെ അനുഭവിക്കുന്നു.
പ്യൂപ്പിലറി റിഫ്ലെക്‌സിന്റെ എഫെറന്റ് ശാഖക്ക് ഓക്കുലോമോട്ടർ നാഡി കാരണമാകുന്നു; ഇത് പ്യൂപ്പിൾ ചെറുതാക്കുന്ന ഐറിസ് പേശികളെ നയിക്കുന്നു.
സിലിയറി ഗാംഗ്ലിയനിലെ പാതകൾ.
പാരാസിംപതെറ്റിക്; സിംപതെറ്റിക്; സെൻസറി റെറ്റിന: ഫോട്ടോസെൻസിറ്റീവ് റെറ്റിന ഗാംഗ്ലിയൻ സെല്ലുകളിൽ നിന്നാണ് പ്യൂപ്പിളറി റിഫ്ലെക്സ് പാത്ത് ആരംഭിക്കുന്നത്, ഇത് ഒപ്റ്റിക് നാഡി വഴി വിവരങ്ങൾ കൈമാറുന്നു, ഇതിന്റെ ഏറ്റവും പെരിഫറൽ ഭാഗം ഒപ്റ്റിക് ഡിസ്ക് ആണ്.
ഒപ്റ്റിക് നാഡിയുടെ ചില ആക്സോണുകൾ ലാറ്ററൽ ജെനിക്യുലേറ്റ് ന്യൂക്ലിയസിന്റെ സെല്ലുകൾക്ക് പകരം അപ്പർ മിഡ്ബ്രെയിനിന്റെ പ്രീടെക്ടൽ ന്യൂക്ലിയസുമായി ബന്ധിപ്പിക്കുന്നു (ഇത് പ്രാഥമിക വിഷ്വൽ കോർട്ടക്സിലേക്ക് പ്രോജക്റ്റ് ചെയ്യുന്നു).
ഈ ഇന്നർ ഫോട്ടോസെൻസിറ്റീവ് ഗാംഗ്ലിയൻ സെല്ലുകളെ മെലനോപ്സിൻ അടങ്ങിയ സെല്ലുകൾ എന്നും വിളിക്കുന്നു, മാത്രമല്ല അവ സിർകാഡിയൻ റിഥത്തിനെയും പ്യൂപ്പിലറി ലൈറ്റ് റിഫ്ലെക്സിനെയും സ്വാധീനിക്കുന്നു.
പ്രിടെക്ടൽ ന്യൂക്ലിയുകൾ: ചില പ്രിടെക്ടൽ ന്യൂക്ലിയസുകളിലെ ന്യൂറോണൽ സെൽ ബോഡികളിൽ നിന്ന്, എഡിംഗർ -വെസ്റ്റ്ഫാൾ ന്യൂക്ലിയസിലെ ന്യൂറോണുകളെ ആക്സോണുകൾ സിനാപ്സ് ചെയ്യുന്നു (ബന്ധിപ്പിക്കുന്നു).
ആ ന്യൂറോണുകൾ ഓക്കുലോമോട്ടർ ഞരമ്പുകളിൽ സിലിയറി ഗാംഗ്ലിയയിലേക്ക് കടക്കുന്ന ആക്സോണുകളുള്ള പ്രീഗാംഗ്ലിയോണിക് സെല്ലുകളാണ്.
എഡിംഗർ-വെസ്റ്റ്ഫാൽ ന്യൂക്ലിയുകൾ: സിലിയറി ഗാംഗ്ലിയൻ ന്യൂറോണുകളിലെ ഓക്കുലോമോട്ടർ നാഡി സിനാപ്‌സിലെ പാരസിംപതിറ്റിക് ന്യൂറോണൽ ആക്സോണുകൾ.
സിലിയറി ഗാംഗ്ലിയ: ഹ്രസ്വമായ പോസ്റ്റ്-ഗാംഗ്ലിയോണിക് സിലിയറി ഞരമ്പുകൾ ഐറിസ് സ്പിൻ‌ക്റ്റർ പേശിയിൽ ഇന്നർവേറ്റ് ചെയ്യുന്നു.
സ്കീമാറ്റിക്
ന്യൂറൽ പാത്ത്വേ സ്കീമാറ്റിക് ഡയഗ്രം പരാമർശിക്കുമ്പോൾ, മുഴുവൻ പ്യൂപ്പിലറി ലൈറ്റ് റിഫ്ലെക്സ് സിസ്റ്റത്തിനും 1 മുതൽ 8 വരെ അക്കങ്ങളായി തിരിച്ചിട്ടുള്ള എട്ട് ന്യൂറൽ സെഗ്മെന്റുകൾ ഉള്ളതായി കാണാനാകും.
1, 3, 5, 7 എന്നീ ഒറ്റ സംഖ്യകൾ ഇടതുവശത്താണ്.
2, 4, 6, 8 എന്നീ ഇരട്ട അക്കങ്ങൾ വലതുവശത്താണ്.
1, 2 സെഗ്‌മെന്റുകളിൽ റെറ്റിനയും ഒപ്റ്റിക് നാഡിയും ഉൾപ്പെടുന്നു.
3, 4 സെഗ്‌മെന്റുകൾ നാഡീ നാരുകളാണ്, അവ ഒരു വശത്ത് പ്രീടെക്ടൽ ന്യൂക്ലിയസിൽ നിന്ന് പരസ്പരവിരുദ്ധമായ എഡിംഗർ-വെസ്റ്റ്ഫാൽ ന്യൂക്ലിയസിലേക്ക് കടക്കുന്നു.
5, 6 സെഗ്‌മെന്റുകൾ ഒരു വശത്തെ പ്രിറ്റെക്ടൽ ന്യൂക്ലിയസിനെ അതേ വശത്തുള്ള എഡിംഗർ-വെസ്റ്റ്ഫാൽ ന്യൂക്ലിയസുമായി ബന്ധിപ്പിക്കുന്ന നാരുകളാണ്.
3, 4, 5, 6 എന്നീ സെഗ്‌മെന്റുകൾ എല്ലാം മിഡ്‌ബ്രെയിനിനുള്ളിലെ ഒരു കോം‌പാക്റ്റ് മേഖലയിലാണ്.
എഡിംഗർ-വെസ്റ്റ്ഫാൾ ന്യൂക്ലിയസിൽ നിന്ന് സിലിയറി ഗാംഗ്ലിയനിലൂടെ, ഒക്കുലോമോട്ടർ നാഡി, സിലിയറി സ്പിൻ‌ക്റ്റർ, ഐറിസിനുള്ളിലെ പേശി ഘടന എന്നിവയിലേക്കുള്ള കോഴ്‌സുകൾ ചെയ്യുന്ന പാരസിംപതിറ്റിക് നാരുകൾ 7, 8 വിഭാഗങ്ങളിൽ അടങ്ങിയിരിക്കുന്നു.
പ്യൂപ്പിലറി ലൈറ്റ് റിഫ്ലെക്സ് ന്യൂറൽ പാത്ത്വേയുടെ സ്കീമാറ്റിക് ഡയഗ്രം 1, 5, 7 എന്നീ ന്യൂറൽ സെഗ്‌മെന്റുകൾ ഇടത് ഡയറക്റ്റ് ലൈറ്റ് റിഫ്ലെക്‌സിൽ ഉൾപ്പെടുന്നു.
സെഗ്മെന്റ് 1 റെറ്റിന, ഒപ്റ്റിക് നാഡി എന്നിവ ഉൾപ്പെടുന്ന അഫറന്റ് ശാഖയാണ്.
5, 7 സെഗ്മെന്റുകൾ എഫെറന്റ് ശാഖയാണ്.
ഇടത് കോൺസെന്ഷ്വൽ ലൈറ്റ് റിഫ്ലെക്സിൽ 2, 4, 7 എന്നീ ന്യൂറൽ സെഗ്മെന്റുകൾ ഉൾപ്പെടുന്നു.
സെഗ്മെന്റ് 2 അഫറന്റ് ശാഖയാണ്.
4, 7 സെഗ്‌മെന്റുകൾ എഫെറന്റ് ശാഖകളാണ്.
വലത് ഡയറക്റ്റ് ലൈറ്റ് റിഫ്ലെക്സിൽ 2, 6, 8 എന്നീ ന്യൂറൽ സെഗ്മെന്റുകൾ ഉൾപ്പെടുന്നു.
6, 8 സെഗ്‌മെന്റുകൾ എഫെറന്റ് ശാഖകളാണ്.
വലത് കൺസെൻഷ്വൽ ലൈറ്റ് റിഫ്ലെക്സിൽ 1, 3, 8 എന്നീ ന്യൂറൽ സെഗ്മെന്റുകൾ ഉൾപ്പെടുന്നു.
സെഗ്മെന്റ് 1 ആണ് അഫറന്റ് ശാഖ.
3, 8 സെഗ്‌മെന്റുകൾ എഫെറന്റ് ശാഖകളാണ്.
ക്ലിനിക്കൽ ലൈറ്റ് റിഫ്ലെക്സ് പരിശോധന ഫലങ്ങൾ ഉപയോഗിച്ച് എലിമിനേഷൻ പ്രക്രിയയിലൂടെ പ്യൂപ്പിളറി റിഫ്ലെക്സ് സിസ്റ്റത്തിനുള്ളിലെ പ്രശ്നങ്ങൾ പ്രാദേശികവൽക്കരിക്കുന്നതിന് ഡയഗ്രം സഹായിച്ചേക്കാം.
ക്ലിനിക്കൽ പ്രാധാന്യം പ്യൂപ്പിളറി ലൈറ്റ് റിഫ്ലെക്സ് നിരീക്ഷിക്കാൻ ഉപയോഗിക്കുന്ന ഒരു മെഡിക്കൽ ഹാലോജൻ പെൻലൈറ്റ് .
കണ്ണിന്റെ സെൻസറി , മോട്ടോർ പ്രവർത്തനങ്ങളുടെ സമഗ്രത പരിശോധിക്കുന്നതിന് പ്യൂപ്പിലറി ലൈറ്റ് റിഫ്ലെക്സ് പരിശോധന ഉപയോഗിക്കാം.
തലച്ചോറിന്റെ പ്രവർത്തനം വിലയിരുത്തുന്നതിനും പ്യൂപ്പിളറി ലൈറ്റ് റിഫ്ലെക്സ് പരിശോധിക്കുന്നു.
ഒപ്റ്റിക് നാഡി പരിക്ക്, ഒക്കുലോമോട്ടർ നാഡി ക്ഷതം, ബ്രെയിൻ സ്റ്റെം ലെസിയോൺ ( ബ്രെയിൻ സ്റ്റെം ഡെത്ത് ഉൾപ്പെടെ), ബാർബിറ്റ്യൂറേറ്റ്സ് പോലുള്ള വിഷാദരോഗ മരുന്നുകളുടെ ഉപയോഗം എന്നിവയിൽ അസാധാരണമായ പ്യൂപ്പിലറി റിഫ്ലെക്സ് കാണാം.
വൈജ്ഞാനിക സ്വാധീനം
പ്രകാശത്തോടുള്ള പ്യൂപ്പിളറി പ്രതികരണം പൂർണ്ണമായും അനൈശ്ചിക ചേഷ്ടയല്ല , മറിച്ച് ശ്രദ്ധ, അവബോധം, വിഷ്വൽ ഇൻപുട്ട് വ്യാഖ്യാനിക്കുന്ന രീതി എന്നിവ പോലുള്ള വൈജ്ഞാനിക ഘടകങ്ങളാൽ മോഡുലേറ്റ് ചെയ്യപ്പെടുന്നു.
ഉദാഹരണത്തിന്, ഒരു കണ്ണിന് തിളക്കമാർന്ന ഉത്തേജനവും മറ്റൊരു കണ്ണിലേക്ക് ഇരുണ്ട ഉത്തേജകവും അവതരിപ്പിക്കുകയാണെങ്കിൽ, പെർസെപ്ഷൻ രണ്ട് കണ്ണുകൾക്കിടയിൽ ഒന്നിടവിട്ട് മാറുന്നു (അതായത്, ബൈനോക്കുലർ റിവാൽറി ): ചിലപ്പോൾ ഇരുണ്ട ഉത്തേജനം മനസ്സിലാക്കാം, ചിലപ്പോൾ ശോഭയുള്ള ഉത്തേജനം, പക്ഷേ രണ്ടും ഒരേ സമയം തന്നെ ഒരിക്കലും വരില്ല.
ഈ സാങ്കേതികവിദ്യ ഉപയോഗിച്ച്, ഒരു ശോഭയുള്ള ഉത്തേജനം അവബോധത്തിൽ ആധിപത്യം സ്ഥാപിക്കുമ്പോൾ പ്യൂപ്പിൾ ചെറുതാവും.
വിഷ്വൽ അവബോധത്താൽ പ്യൂപ്പിലറി ലൈറ്റ് റിഫ്ലെക്സ് മോഡുലേറ്റ് ചെയ്തിട്ടുണ്ടെന്ന് ഇത് കാണിക്കുന്നു.
അതുപോലെ, വിഷ്വൽ ഇൻപുട്ട് സമാനമാണെങ്കിൽപ്പോലും, ഇരുണ്ട ഉത്തേജകവുമായി താരതമ്യപ്പെടുത്തുമ്പോൾ, നിങ്ങൾ നേരിട്ട് നോക്കാതെ തന്നെ ശോഭയുള്ള ഉത്തേജകത്തിന് ശ്രദ്ധ നൽകുമ്പോൾ പ്യൂപ്പിൾ സങ്കോചിക്കുന്നുവെന്ന് തെളിയിക്കപ്പെട്ടിട്ടുണ്ട്.
മാത്രമല്ല, ശ്രദ്ധ തിരിക്കുന്ന അന്വേഷണത്തെ തുടർന്നുള്ള പ്യൂപ്പിളറി ലൈറ്റ് റിഫ്ലെക്‌സിന്റെ വ്യാപ്തി, ദൃശ്യശ്രദ്ധ പിടിച്ചെടുക്കുന്നതുമായി ബന്ധപ്പെട്ടിരിക്കുകയും, ടാസ്‌ക് പ്രകടനത്തെ സ്വാധീനിക്കുകയും ചെയ്യുന്നു.
വിഷ്വൽ ശ്രദ്ധയും വിഷ്വൽ ശ്രദ്ധയിലെ ട്രയൽ-ബൈ-ട്രയൽ വ്യതിയാനവും ഉപയോഗിച്ച് പ്യൂപ്പിലറി ലൈറ്റ് റിഫ്ലെക്സ് മോഡുലേറ്റ് ചെയ്യുന്നുവെന്ന് ഇത് കാണിക്കുന്നു.
അവസാനമായി, തെളിച്ചമുള്ളതായി കാണപ്പെടുന്ന ഒരു ചിത്രം (ഉദാ: സൂര്യന്റെ ഒരു ചിത്രം) കാണുമ്പോൾ, കുറഞ്ഞ തെളിച്ചമുള്ളതായി കാണപ്പെടുന്ന ഒരു ചിത്രത്തേക്കാൾ (ഉദാ. ഇൻഡോർ രംഗത്തിന്റെ ചിത്രം) പ്യൂപ്പിൾ ചെറുതാവുന്നുണ്ട്, ഇവിടെ രണ്ടിന്റെയും യഥാർഥ തെളിച്ചം തുല്യമാണ്.
പ്യൂപ്പില്ലറി ലൈറ്റ് റിഫ്ലെക്സ് ആത്മനിഷ്ഠമായ (വസ്തുനിഷ്ഠമായി) തെളിച്ചം ഉപയോഗിച്ച് മോഡുലേറ്റ് ചെയ്യുന്നുവെന്ന് ഇത് കാണിക്കുന്നു.
ഇതും കാണുക പ്യൂപ്പിൾ പ്യൂപ്പിലറി റെസ്പോപോൺസ് സ്ലിറ്റ് ലാമ്പ് പരാമർശങ്ങൾ പുറം കണ്ണികൾ പ്യൂപ്പിളറി ലൈറ്റ് റിഫ്ലെക്‌സിന്റെ ആനിമേഷൻ Archived 2016-05-02 at the Wayback Machine .
MeSH Reflex,+Pupillary ഒരു പ്യൂപ്പിൾ എക്സാമിനേഷൻ സിമുലേറ്റർ , വിവിധ നാഡികളുടെ പ്രശ്നങ്ങളിൽ പ്യൂപ്പിൾ പ്രതിപ്രവർത്തനങ്ങളിലെ മാറ്റങ്ങൾ കാണിക്കുന്നു.
പ്രണബ് മുഖർജി ഇംഗ്ലീഷ് വിലാസം https://ml.wikipedia.org/wiki/Pranab_Mukherjee
ഇന്ത്യയുടെ പതിമൂന്നാമത്തെ രാഷ്ട്രപതിയായിരുന്നു പ്രണബ് കുമാർ മുഖർജി ( ബംഗാളി : প্রণব কুমার মুখোপাধ্যায় ജനനം ഡിസംബർ 11 , 1935 , പശ്ചിമബംഗാൾ , ഇന്ത്യ - മരണം ആഗസ്റ്റ് 31 , 2020 ന്യൂ ഡെൽഹി , ഇന്ത്യ ).
കേന്ദ്രമന്ത്രി സഭയിൽ  ധനകാര്യ വകുപ്പ് മന്ത്രിയായിരുന്നു, പതിനാലാം ലോകസഭയിലെ വിദേശകാര്യ മന്ത്രിയായും പതിനഞ്ചാം ലോകസഭയിലെ അംഗവുമായിരുന്നു.
ഇന്ത്യൻ നാഷണൽ കോൺഗ്രസ് അംഗമായ ഇദ്ദേഹം പശ്ചിമബംഗാളിലെ ജാംഗിപ്പൂർ ലോകസഭാമണ്ഡലത്തിൽ നിന്നുമാണ്‌ ലോകസഭാംഗമായത് .
2019-ൽ ഭാരതത്തിൻെ്‌റ പരമോന്നത സിവിലിയൻ ബഹുമതിയായ ഭാരതരത്‌ന നൽകി രാഷ്ട്രം ആദരിച്ചു
മുൻ പ്രധാനമന്ത്രിയായിരുന്ന ഇന്ദിരാ ഗാന്ധിയാണ് പ്രണബ് മുഖർജിയെ രാജ്യസഭാ സീറ്റ് നൽകി ദേശീയ രാഷ്ട്രീയത്തിലേക്ക് കൊണ്ടു വരുന്നത്.
ഇന്ദിരാ ഗാന്ധിയുടെ കാലഘട്ടത്തിൽ അവരുടെ വിശ്വസ്തരിൽ ഒരാളായിരുന്നു പ്രണബ് മുഖർജി.
ആ വിശ്വാസം 1973 ൽ പ്രണബിനെ കേന്ദ്രമന്ത്രിസഭയിലെത്തിച്ചു.
1975 ലെ അടിയന്തരാവസ്ഥ കാലത്ത് മറ്റു പല ഇന്ദിരാ വിശ്വസ്തരേയുംപോലെ വിമർശനങ്ങൾ നേരിടേണ്ടി വന്നു.
1982-1984 കാലത്ത് ഇന്ത്യയുടെ ധനകാര്യ മന്ത്രിയായിരുന്നു, 1980-1985 സമയത്ത് രാജ്യസഭയിലെ അദ്ധ്യക്ഷസ്ഥാനം വഹിച്ചിരുന്നു.
ഇന്ദിരാ ഗാന്ധിക്കുശേഷം , രാജീവ് ഗാന്ധിയുടെ ഭരണകാലഘട്ടത്തിൽ പ്രണബ് നേതൃത്വത്തിൽ നിന്നും തഴയപ്പെട്ടു.
രാഷ്ട്രീയ സമാജ്വാദി കോൺഗ്രസ്സ് എന്നൊരു രാഷ്ട്രീയ പാർട്ടി രൂപീകരിച്ചു.
എന്നാൽ 1989 ൽ രാജീവ് ഗാന്ധിയുമായി ഒത്തു തീർപ്പിലെത്തി, ഈ സംഘടന കോൺഗ്രസ്സിൽ ലയിച്ചു.
പി.വി. നരസിംഹറാവു പ്രധാനമന്ത്രി ആയിരുന്ന കാലത്ത് പ്രണബിനെ ആസൂത്രണ കമ്മീഷൻ ഉപാദ്ധ്യക്ഷനായി നിയമിച്ചു.
പിന്നീട് 1995 ൽ ധനകാര്യ മന്ത്രിയുമായി ചുമതലയേറ്റു.
സോണിയ ഗാന്ധി കോൺഗ്രസ്സ് പാർട്ടിയുടെ നേതൃത്വസ്ഥാനത്തേക്ക് എത്തിയതിന്റെ പിന്നിലുള്ള മുഖ്യ സൂത്രധാരൻ പ്രണബ് ആണെന്നു വിശ്വസിക്കപ്പെടുന്നു.
2004 ൽ കോൺഗ്രസ്സിന്റെ നേതൃത്വത്തിൽ ഐക്യ പുരോഗമന സഖ്യം അധികാരത്തിലെത്തിയ അന്നു മുതൽ 2012 ൽ പ്രസിഡന്റ് പദവിക്കായി രാജിവെക്കുന്നതുവരെ മൻമോഹൻ സിങ് മന്ത്രിസഭയിൽ രണ്ടാമനായിരുന്നു പ്രണബ്.
വിദേശ കാര്യം, പ്രതിരോധം, ധനകാര്യം എന്നിങ്ങനെ വിവിധങ്ങളായ വകുപ്പുകൾ പ്രണബ് കൈകാര്യം ചെയ്തിട്ടുണ്ട്.
കോൺഗ്രസ്സിന്റെ നാമനിർദ്ദേശത്തിൽ രാഷ്ട്രപതി സ്ഥാനത്തേക്ക് മത്സരിക്കുകയും, എതിർ സ്ഥാനാർത്ഥി പി.എ.സാങ്മയെ പരാജയപ്പെടുത്തി ഇന്ത്യയുടെ പ്രഥമപൗരനായി അധികാരമേറ്റെടുക്കുകയും ചെയ്തു.
2017-ൽ രണ്ടാമൂഴത്തിന് മത്സരിയ്ക്കാതെ സജീവരാഷ്ട്രീയത്തോട് വിടപറഞ്ഞ മുഖർജി 2020 ഓഗസ്റ്റ് 31-ന് തലച്ചോറിലെ രക്തസ്രാവത്തെ തുടർന്നുള്ള ചികിത്സക്കിടെ ഡൽഹി സൈനിക ആശുപത്രിയിൽ വെച്ച് അന്തരിച്ചു.
ഇദ്ദേഹത്തിന് കോവിഡ്-19 ഉം ബാധിച്ചിരുന്നു.
1935 ഡിസംബർ 11ന് ബംഗാളിലെ കിർണാഹർ ടൗണിനടുത്ത് മിറാത്തി ഗ്രാമത്തിലാണ് പ്രണബിന്റെ ജനനം.
അച്ഛൻ സ്വാതന്ത്ര്യസമരസേനാനിയും എ.ഐ.സി.സി. അംഗവുമായിരുന്ന കമദ കിങ്കർ മുഖർജി.
അമ്മ രാജലക്ഷ്മി.
കൊൽക്കത്ത സർവകലാശാലയിൽനിന്ന് ചരിത്രം, രാഷ്ട്രമീമാംസ, നിയമം എന്നീ വിഷയങ്ങളിൽ ബിരുദങ്ങൾ കരസ്ഥമാക്കി .
പോസ്റ്റൽ ആന്റ് ടെലഗ്രാഫ് വകുപ്പിലായിരുന്നു ആദ്യ ജോലി.
1963 ൽ വിദ്യാനഗർ കോളേജിൽ അദ്ധ്യാപകനായി ജോലിക്കു ചേർന്നു.
രാഷ്ട്രീയത്തിലേക്ക് കാൽവെക്കുന്നതിനു മുമ്പ് ഒരു പത്രത്തിൽ പത്രപ്രവർത്തകനായും ജോലി ചെയ്തിട്ടുണ്ട്.
ബംഗ്ളാ കോൺഗ്രസ്സിലൂടെയായിരുന്നു പ്രണബിന്റെ രാഷ്ട്രീയ പ്രവേശം.
1969 -ലെ തെരഞ്ഞെടുപ്പിൽ  പശ്ചിമ മിഡ്‌നാപുരിൽ വി.കെ. കൃഷ്ണമേനോന്റെ ഇലക്ഷൻ ഏജന്റായി പ്രവർത്തിച്ചു.
ഒരു ലക്ഷത്തിലേറെ വോട്ടിന്റെ  ഭൂരിപക്ഷത്തിൽ കൃഷ്ണമേനോൻ വിജയിച്ചു.
പ്രണബിന്റെ കാര്യക്ഷമതയും,പ്രവർത്തനമനോഭാവവും ഇന്ദിരാഗാന്ധിയുടെ ശ്രദ്ധയിൽപ്പെടാനിടയായതോടെ അവർ പ്രണബിനെ  കോൺഗ്രസ്സ്  ക്യാമ്പിലെത്തിച്ചു.